Lindholt (Landkreis Veern)

Lindholt () is en lütten Oort in de Gemeen Langwedel in’n Landkreis Veern, Neddersassen. Binnen de Gemeen höört Lindholt to Cluvenhagen un de polietsche Oortschop Ädelsen.

 Geografie 

De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller hen af.

De Naveröörd sünd Steenbarg un Grasdörp in’n Noorden, Langwedelermoor in’n Oosten, Dauben in’n Süüdoosten, Cluvenhagen in’n Süden, Ädelsen un Hustäe in’n Westen un Giersbarg in’n Noordwesten.

 Historie 

In Lindholt hett dat en Eddelgood geven.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dauben in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem.

De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt.

De Oort weer von öllers Deel von de Buurschop un later de Gemeen Cluvenhagen, de an’n 1. Juli 1968 Deel von de Gemeen Ädelsen worrn is. De Gemeen Ädelsen is al veer Johr later an’n 1. Juli 1972 mit de Gemeenreform in Neddersassen sülvs Deel von de Gemeen Langwedel worrn. Sietdem höört de Oort binnen de Gemeen to de Oortschop Ädelsen, de en egen Oortsraad un Oortsbörgermeester hett.

 Inwahnertall 

 Religion 

Lindholt is evangeelsch-luthersch präägt un höört to dat Kaspel von de Sigismund-Kark in Dauben.

För de Kathoolschen is de St.-Matthias-Kark in Achem tostännig.

De Doden warrt op’n Karkhoff Ädelsen begraven.

 Weertschop un Infrastruktur 

För Lindholt is de freewillige Füürwehr Cluvenhagen mit tostännig.

 Verkehr 

Lindholt is över lüttjere Straten anbunnen an de Landsstraat 158 in Ädelsen un an de Kreisstraat 9. De L 158 geiht von Ädelsen in’n Noordwesten över Bauen un Achem na Bremen rin un in’n Süüdoosten över Cluvenhagen un Langwedel na Daulsen an de Bundsstraat 215. De K 9 föhrt in’n Süden ok na de L 158 un wieder na Intschen un Blenner un in’n Noorden över Langwedelermoor na Grasdörp un Giersdörp/Schanzendörp.

De nächste Autobahn is de Autobahn 27 (Afsnidd Bremen–Wasra), de direkt an’n Oort langsgeiht. De Opfohrt 24b Langwedel liggt so twee Kilometer in’n Oosten von Lindholt an de K 9.

De nächste Bahnhoff is so bi twee Kilometer wied weg in’n Westen de Bahnhoff Ädelsen an de Bahnlien Wunsdörp–Bremen.

 Footnoten 

Kategorie:Oort
Kategorie:Landkreis Veern